Diari Oficial de la Generalitat Valenciana


Sumari del DOGV 124, del 06-10-1983 (1983/802425)

REIAL DECRET 2.500/1983, de 20 de juliol, sobre traspàs de funcions i serveis de l'Estat a la Comunitat Valenciana en matèria d'habitatges rurals.
--------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/rd/1983/07/20/2500/dof/vci/html**

### Dades del document

Número de DOGV
:   124

Data del DOGV
:   06-10-1983

Secció del DOGV
:   ADMINISTRACIÓ DE L?ESTAT

Número del document
:   1983/802425


Data del document
:   20-07-1983

Organisme emissor


Tipus de document
:   Reial decret

Reial Decret 2500/1983, de 20 de juliol, sobre traspàs de funcions i serveis de l'Estat a la Comunitat Valenciana en matèria d'habitatge rural.  
El Reial Decret 4.015/1982, de 29 de desembre, determina les normes i el procediment a què s'han d'ajustar les transferències de funcions i serveis de l?Estat a la Comunitat Valenciana.  
Conformement al que disposa el Reial Decret esmentat, que també regula el funcionament ' de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar les transferències en matèria d'habitatge rural, adoptà, en la reunió del dia 27 de juny de 1983, l?acord adient, la virtualitat pràctica del qual n'exigeix l?aprovació del Govern mitjançant Reial Decret.  
En atenció a aquests motius, en compliment del que disposa l?apartat 2 de la disposició transitòria quarta de l?Estatut d'Autonomia de la Comunitat Valenciana, a proposta dels Ministres de l?Interior, d'Obres Públiques i Urbanisme i d?Administració Territorial, i amb la deliberació prèvia del Consell de Ministres en la reunió del dia 20 de juliol de 1983,  
DECRETE:  
Article 1.r  
S?aprova l'acord de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, del 27 de juny de 1983, pel qual són transferides funcions de l'Estat en matèria d'habitatge rural a la Comunitat Valenciana i s'hi traspassen els corresponents serveis i institucions i mitjans personals, materials i pressupostaris necessaris per a l'exercici d'aquelles.  
Article 2.n  
1. Conseqüentment, queden transferides a la Comunitat Valenciana les funcions a què fa referència l'acord que s'inclou com a annex I del present Reial Decret i traspassats a aquella els serveis i els béns, drets i obligacions, així com el personal i els crèdits pressupostaris que figuren en les relacions adjuntes al mateix acord de la Comissió Mixta en els termes i condicions que s'hi especifiquen.  
2. En l'annex II d'aquest Reial Decret es recullen les disposicions legals afectades per la present transferència.  
Artícle 3.r  
Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l'acord de la Comissió Mixta, sense perjudici del fet que el Ministeri de l'Interior produesca els actes administratius necessaris per al manteniment dels serveis en el mateix règim i nivell de funcionament que tinguen en el moment de l'adopció de l'acord transcrit com a annex I del present Reial Decret fins la data de publicació d'aquest.  
Article 4.t  
El present Reial Decret entrarà en vigor el mateix dia de la publicació al Butlletí Oficial de l'Estat.  
Donat a Madrid, a 20 de juliol de 1983.  
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. María Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN:  
Que en la sessió plenària de la Comissió celebrada el dia 27 de juny de 1983 fou adoptat acord sobre traspàs a la Comunitat Valenciana de les funcions i serveis de l'Estat en matèria d'habitatge rural, en els termes que s'expressen a continuació:  
A) Referència a normes constitucionals i estatutàries legals en què s'empara la transferència  
La Constitució, en l?article 148.3, estableix que les Comunitats Autònomes podran assumir competències en matèria d'ordenació del territori, urbanisme i habitatge.  
D?altra banda, l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, estableix en l'article 31 apartat 9, que la Comunitat Valenciana té competència exclusiva sobre la matèria d'ordenació M territori i de la costa, urbanisme i habitatge.  
Sobre la base d'aquestes previsions constitucionals i estatutàries és legalment possible que la Comunitat Valenciana tinga competències en matèries d'habitatge rural, per la qual cosa es procedent d'efectuar ja en aquest camp transferències de funcions i serveis d'aquesta mena encomanats a hores d'ara als Patronats Provincials per a la Millora de l?Habitatge Rural, constituïts ais Governs Civils d'Alacant, Castelló i València sota la presidència dels titulars, les finalitats, composició i règim econòmic dels quals foren regulats pel Reial Decret 2.683/1980, de 21 de novembre, esgotant així el procés.  
B) Funcions de l'Estat que assumeix la Comunitat Valenciana i identificació dels serveis que s'hi traspassen  
1. Són transferits a la Comunitat Valenciana, dins del seu àmbit territorial, en els termes del present acord i dels Decrets i altres normes que el facen efectiu i es publiquen al Butlletí Oficial de l?Estat, les funcions i serveis que l'Administració de l'Estat exercia en relació amb l'habitatge rural.  
2. Per a l'efectivitat de les funcions relacionades es traspassen a la Comunitat Valenciana, receptora d'aquestes, els Patronats Provincials per a la Millora de l?Habitatge Rural d'Alacant, Castelló i València.  
C) Béns, dret i obligacions de l?Estat que s?hi traspassen  
1. Es traspassen a la Comunitat Valenciana els béns, drets i obligacions de l'Estat inclosos en l?inventari detallat de la relació adjunta número 1, on són identificats els immobles. Aquests traspassos es formalitzaran d'acord amb el que estableixen la disposició transitòria quarta de l?Estatut d'Autonomia i altres disposicions aplicables en cada cos.  
2. Mentre que es produeix una solució global al tema dels locals, la Comunitat Valenciana podrà seguir utilitzant els que en la actualitat ocupen els Patronats Provincials per a la Millora de l?Habitatge Rural o qualsevol altre que l'Administració de l'Estat els cedesca provisionalment.  
3. En el termini d'un mes des de l'aprovació d'aquest acord pel Govern seran signades les corresponents actes de lliurament i recepció de mobiliari, equip i material inventariable.  
4. Des de l'entrada en vigor del present acord la Comunitat Valenciana se subroga en els drets i obligacions dels Patronats Provincials esmentats derivats dels préstecs, acomptes i subvencions concedits fins la data.  
D) Personal adscrit als serveis i institucions que s'hi traspassen  
1. El personal adscrit als serveis i institucions traspassats i que són referits nominalment en la relació adjunta número 2 passarà a dependre de la Comunitat Valenciana en els termes legalment previstos per l'Estatut d'Autonomia i les altres normes aplicables en cada cos i en les mateixes circumstàncies que s'especifiquen en la relació adjunta i amb el seu número de Registre Personal.  
2. La Subsecretaria del Ministeri de l'Interior notificarà als interessats el traspàs i la nova situació administrativa tan prompte com el Govern aprove aquest acord per Reial Decret. Igualment serà tramesa als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats a què tenen dret durant 1982, i l'Administració de l'Estat modificarà les plantilles orgàniques i pressupostàries en funció dels traspassos efectuats.  
E) Valoració definitiva de les càrregues financeres dels serveis traspassats  
1. El cost efectiu que segons la liquidació del pressupost de despeses per a 1982 correspon als serveis que es traspassen a la Comunitat puja definitivament a 99.593.930 pessetes, segons detall que figura en la relació 3. 1.  
2. Els recursos financers destinats a sufragar les despeses originades per l'exercici dels serveis que s'hi traspassen durant l'exercici de 1983 seguiran sent gestionats pel Ministeri de l'Interior.  
3. El cost efectiu que figura detallat en el quadre de valoracions 3.1 serà finançat en els exercicis futurs de la forma següent:  
3.1. Transitòriament, mentre no entre en vigor la corresponent Llei de Participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits referents al cost efectiu pels imports que s'indiquen, susceptibles d?actualització pels mecanismes generals previstos en la Llei General Pressupostària.  
Despeses de personal 1982: 51.044.678 pessetes.  
3.2. Les possibles diferències que es produesquen durant el període transitori, a què fa referència l'apartat 3.1, respecte del finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant d'una Comissió de liquidació que serà constituïda en el Ministeri d'Economia i Hisenda.  
F) Documentació i expedients dels serveis que s?hi traspassen  
El lliurament de la documentació i els expedients dels serveis traspassats i la resolució d'aquells que es troben en tramitació es farà en el termini d'un mes des de l'aprovació d'aquest acord pel Consell de Ministres, segons que preveu el Reial Decret 4.015/1982, de 29 de desembre.  
G) Data d?efectivitat de les transferències  
Les transferències de funcions i serveis i els traspassos de mitjans objecte d'aquest acord tindran efectivitat a partir del dia 1 de juliol de 1983.  
I perquè conste, lliurem la present certificació a Madrid, a 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.  
ANNEX II  
1. Apartat del Reial Decret article 2.n  
2. Preceptes legals afectats: Reial. Decret 2.683/1980, de 21 de novembre.  
Veure imatge


Còpia Permalink ELI